LÉGY JÓ!

**A Nomad zenekar „Légy jó” című akusztikus felvételével az UNICEF gyerekjogi kampánya mellé áll**

2015. április 7. – A mai napon indítja útjára a Nomad zenekar Légy jó című dalának akusztikus felvételét, melyet az UNICEF Magyar Bizottság gyerekbántalmazás elleni kampányának ajánl.

A gyerekkor egyszeri és megismételhetetlen. Ami gyermekkorban történik velünk, élethossziglan velünk marad, és kihatással van életünkre, kapcsolatainkra, önértékelésünkre, önbecsülésünkre és arra is, hogyan látjuk a világot és hogyan érezzük magunkat a világban.

Az UNICEF gyermekbántalmazás elleni kampánya egy olyan jobb világ felé tett első lépés, ahol a gyermekek igazi gyermekként élhetnek, védelemben és elfogadásban.

Az UNICEF örömmel vette a Nomad zenekar kezdeményezését, amely keretében a Légy jó című szerzeményének vadonatúj akusztikus változatához egy olyan különleges verzió is készül, melyben ismert magyar színészek Móricz Zsigmond Légy jó mindhalálig című regényéből mondanak fel részleteket.

A kampány keretében a www.legyjo.hu oldalon gyerekkori és mostani fotók feltöltésével csatlakozhatnak az emberek a kezdeményezéshez. A www.legyjo.hu honlapra feltöltött fotókból videoklip készül és a zenekar hivatalos youtube csatornáján lesz hozzáférhető. A zenekar a videó megtekintéseiből származó bevételét teljes egészében felajánlja az UNICEF Magyar Bizottság gyermekbántalmazás elleni kampányára.

# # #

**Az UNICEF-ről:**

Az UNICEF működése során ​mindenkor a gyermekek jogaiért és jóllétéért küzd. Partnereinkkel együtt ​a világ ​196 országában és ​régiójában indítunk programokat, és dolgozunk azért, hogy céljaink mindenhol a lehető legteljesebb mértékben megvalósuljanak. Hisszük, hogy ​ minden gyermeket megillet a boldog és békés gyermekkor.  Az UNICEF ezért kiemel​ten foglalkozik a​ legszegényebb és leghátrányosabb helyzetben lévő gyermekek ​meg​segítésé​vel​ és életkörülményeik javításá​val​

**A Nomad zenekarról:**

A zenekart Jánosi Szabolcs gitáros, dalszerző (ex-Bedlam) alapította 2004-ben és a zenekar első album 2007-ben Végál.om.. címmel jelent meg. A mostani formáció – Szabolcs mellett Juhász Marci énekes, aki a Csillag születikből lehet ismerős, Nagy Levente - basszusgitáros (ex-Neck Sprain), Újvári Péter - dobos (ex-Bedlam, ex-Kowalsky meg a Vega) - 2012-ban alakult ki és 2014 októberében adta ki Hotel Polimer című albumát, melyről a szakma és a közönség is szuperlatívuszokban nyilatkozik. Az album legslágeresebb dala a Légy jó című felvétel, melyet nagyon fontos, pozitív szövege miatt is szeretne a zenekar a lehető legtöbb emberhez eljuttatni. A zenekar 2015 januárjában exkluzív kiadói és menedzsmenti szerződést kötött a Hear Hungary Music Kft-vel. 2015 március-áprilisában a Tankcsapda vendégeként országos turnén vesz részt a Nomad, nyáron pedig fesztiválokon találkozhat velük a nagyközönség.

**Unicef elérhetőség:**

Romet-Balla Ágnes

kommunikációs igazgató

UNICEF Magyar Bizottság Alapítvány

agnes.balla@unicef.hu

**Nomad elérhetőség:**

Szarka József

menedzser

jozsef.szarka@hearhungary.hu